Gaston Julia

Gaston Maurice Julia, (1893ko otsailaren 3a - 1978ko martxoaren 19a) Julia multzoaren espresioa formulatu zuen matematikari frantsesa. Bere lanak Benoit Mandelbrot matematikari frantsesak ezagutarazi zituen, Mandelbrot multzo eta Julia multzotako fraktalak estuki erlazionatuta daudelarik.

Julia garaian Frantziaren menpean zegoen Aljeriako Sidi Bel Abbes hirian jaio zen. Gaztaroan musika eta matematikan interesa agertu zuen. 20 urte zituelarik ikasketak utzi behar izan zituen Lehenengo Mundu Gerra hasi eta Frantziako armadan borrokatzeko deitu zutelako. Gerran sudurra galdu zuen eta bere bizitza guztian larruzko estalki bat eraman behar izan zuen sudurraren lekuan.

Gerra ondoren, 1918an (25 urte zituela) Journal de Mathématiques Pures et Appliquées aldizkari frantsesean 199 orrialdeko artikulu bat idazti zuen, entzute handia emango ziona. "Mémoire sur l'itération des fonctions rationnelles" izeneko artikuluak funtzio arrazionalen iterazioa deskribatzen duen. Beranduago Frantziako Zientzietako Akademiako Grand Prixa eman zioten.

Bere lanak orokorrean ahaztuak izan ziren Benoit Mandelbrotek bere lanak berreskuratu eta eguneratu zituen arte.

Parisen hil zen 85 urte zituela.

Kategoria:Frantziako matematikariak
Kategoria:XIX. mendeko matematikariak
Kategoria:XX. mendeko matematikariak
Kategoria:Ohorezko Legioko ofizial handiak
Kategoria:Parisko Unibertsitateko ikasleak
Kategoria:Parisen hildakoak
Kategoria:Lehen Mundu Gerrako Frantziako militarrak